钦定古今图书集成/明伦汇编/氏族典/第393卷 > 李定
## 钦定古今图书集成/明伦汇编/氏族典/第393卷 > 李定

按《宋史李定传》：“定字资深，扬州人。少受学于王安石，
登进士第，为定远尉、秀州判官。熙宁二年，召至京师，
拜太子中允、监察御史里行，知制诰。御史陈荐疏：定
顷为泾县主簿，闻庶母仇氏死，匿不为服。安石力主
之，改为崇政殿说书。八年，加集贤殿修撰，知明州。元
丰初，召拜宝文阁待制、同知谏院，为御史中丞，劾苏”
轼，窜之黄州。迁翰林学士。坐论府界养马事失实，罢
知河阳，留守南京。召为户部侍郎。哲宗立，以龙图阁
学士知青州，移汝宁府。言者争暴其前过，又谪居滁
州。元祐二年，卒。